# Doctor Brants Narrenschiff/Aller Länder Kunde

| « Von Aberglauben | Sebastian Brant Doctor Brants Narrenschiff | Kein Narr sein wollen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[85v]
Wer vß misßt hymel / erd / vnd mer Vnd dar jnn su$^o$cht lust / freüd / vnd ler Der lu$^o$g / das er dem narren wer
Ich halt den ouch nit jtel wiß Der all synn synn leitt / vnd syn fliß Wie er erkund all stet / vnd landt Vnd nymbt den zyrckel jn die handt
[86r]
Das er dar durch berichtet werd
Wie breit / wie lang / wie wit die erd Wie dieff / vnd verr sich zieh das mer Vnd was enthalt den letsten spo$^e$r
Wie sich das mer zu$^o$ end der welt
Halt das es nit zu$^o$ tal ab felt
Ob man hab vmb die gantz welt fu$^o$r Was volcks wone vnder yeder schnu$^o$r / Ob vnder vnser fu$^e$ssen lüt
Ouch sygen / oder do sy nüt
Vnd wie sie sich enthalten vff
Das sie nit fallen jn den lufft / Wie man vß mit eym sta$^e$cklin ra$^e$ch Das man die gantz welt durch sa$^e$ch Archymenides der wust des vil
Der macht jm buluer / kreiß vnd zyl
Do mit er vil vßra$^e$chen kundt Vnd wolt nit vff tu$^o$n synen mundt Er vorcht es ging eyn plast dar von Das jm an kreyssen ab würd gon
Vnd ee er reden wolt eyn wort
Ließ er ee das er wurd ermort / Der messen kunst was er behend Kund doch vß ecken nit syn end / Dycearchus der fleiß sich des
Das er die ho$^e$h der berg vß meß
Vnd fand das Pelyon ho$^e$her was Dann alle berg die er ye ma$^e$ß Doch maß er nit mit syner handt Die Alppen hoch jm Schwitzer landt
[86v]
Masß ouch nit wie tieff wer das loch
Do hyn er mu$^e$st / vnd sitzet noch / Ptholomeus rechnet vß mit gradt Was lang vnd breyt das ertrich hatt / Die leng zücht er von orient
Vnd endt die selb jnn occident /
Das hundert / achtzig grad er acht / Sechtzig vnd dryg / gen mitternacht Die breyt vom equinoxial Gen mittemtag / ist sie me schmal
Zwentzig vnd funff er fyndet grad
Des lands so man erkündet hat Plynius ra$^e$cht das mit schritten vß So machet Strabo mylen druß Noch hat man sythar funden vile
Landt / hynder Norwegen vnd Thyle
Als Ißlant vnd Pylappenlandt Das vorhyn als nit was erkandt
Ouch hat man sydt jnn portigall Vnd jnn Hispanyen vberall
Golt / jnslen funden / vnd nacket lüt
Von den man vor wust sagen nüt / Marinus / noch dem mer / die welt Ra$^e$chnet / vnd hat drann gar wu$^e$st gefa$^e$lt / Plinius der meister seit
Das es sy eyn vnsynnikeit
Wellen die gro$^e$ß der welt verston Vnd vsser der by wilen gon Vnd ra$^e$chnen biß hinder das mer Dar jnn menschlich vernunfft jrrt ser
[87r]
Das sy solchem noch ra$^e$chen allzyt
Vnd kan sich selb vß ra$^e$chen nitt
Vnd meint das er die ding verstat Das die welt selb nit jn jr hat / Hercules setzt jnn das mer
Zwo sülen (als man seit) von ere
Die eyn die endet Affricam Die ander vocht an Europam / Vnd hatt groß acht vff end der erdt Wust nit / was end jm was beschert
Dann der all wunderwerck veracht /
Der wart durch frowen list vmbracht / Bachus zoch vmb mit grossem her Durch alle landt der welt / vnd mer Vnd was alleyn der anschlag syn
Das yederman lert drincken wyn
Wo man nit wyn vnd reben hett Do lert er machen byer vnd mett / Sylenus der verlag sich nit Im narren schiff fu$^o$r er ouch mit
Vnd sunst juffkynd vnd metzen vil
Mit grosser freüd vnd seyten spil / Er ist eyn drunckner schelm gesyn Das jm so wol was mit dem wyn / Er dürfft nit arbeit han ankert
Man hett sunst drincken wol gelert
Man tribt mit prassen vil schand Jetz fa$^e$rt er erst recht vmb jm land Vnd macht manchen jm prasß verru$^o$cht Des vatter nye kein wyn versu$^o$cht
[87v]
Aber was wart Baccho dar von
Er mu$^e$st zu$^o$ letst von gesellen gon Vnd faren hyen do er yetz dringkt Das jm me durst / dann wollust bringt Wie wol die heyden jn dar noch
Erten als gott / vnd hielten hoch /
Von dennen kumen ist sydthar Das man jm landt vmb ba$^e$chten far Vnd du$^o$t jm ere noch synem dott Der vns vil übels hat vff brocht
Die bo$^e$ß gwonheyten wa$^e$rent lang
Was vnrecht ist nymbt vberhang Dann dar zu$^o$ sta$^e$ts der tüfel blosßt Das man syn dienstbarkeyt nit losßt / Do mit ich ouch yetz wider vmb
Vff myn matery vnd fürnemen kumb
Was nott wont doch eym menschen by Das er su$^o$ch gro$^e$ssers dann er sy Vnd weißt nit was jm nutz entspring Wann er erfart schon ho$^e$he ding
Vnd nit die zyt syns todes kennt
Die wie eyn scha$^e$t vonn hynnan rennt Ob schon diß kunst ist gewiß vnd wor So ist doch das eyn gro$^e$sser tor Der jn sym synn wigt so gering
Das er wo$^e$ll wissen fro$^e$mde ding
Vnd die erkennen eygentlich Vnd kan doch nit erkennen sich Ouch gedenckt nit wie er das erler Er su$^o$cht alleyn ru$^o$m / weltlich ere /
[88r]
Vnd gedenckt nit an das ewig rich
Wie das witt ist / scho$^e$n / wunderlich
Dar jnn dann ouch vil wonung sint Vff jrdeschs yeder narr erblyndt Vnd su$^o$cht syn freüd / vnd lust dar jnn
Des er me schad hatt dann gewynn
Vil handt erkundt / verr / fro$^e$mde lant Do keyner nye sich selbs erkant / Wer wiß wurd als Vlisses wart Do er lang zyt fu$^o$r vff der fart
Vnd sach vil land / lüt / stett / vnd mer
Vnd mert sich sta$^e$t jn gu$^o$tter ler / Oder als dett Pythagoras Der vß Memphis geboren was / Ouch plato durch Egypten zoch
Kam / jn Italiam dar noch
Do mitt er ye mer ta$^e$glich lert Das syn kunst / wißheyt / würd gemert / Appollonius durch zoch all ort Wo er von gelerten sagen hort
Den stelt vnd zoch er ta$^e$glich noch
Das er jn künsten würd me hoch Fandt allenthalb das er me lert Vnd das er vor nit hatt geho$^e$rt Wer yetz solch reyß vnd lantfar da$^e$t
Das er zu$^o$ nem jnn wißheyt sta$^e$t
Dem wer zu$^o$ über sehen baß Wie wol doch nit genu$^o$g wer das / Dann wem syn synn zu$^o$ wandlen stot Der mag nit gentzlich dienen gott